ગૂગલ પર એવો પણ આરોપ છે કે તેણે એવા ફોન ઉત્પાદકોને બ્લોક કર્યા છે કે જેમણે એન્ડ્રોઇડના ફોર્ક વર્જન પર ચાલતા ફોન બનાવ્યા છે અને કેટલાક મોટા મેન્યુફેક્ચરર્સ તથા મોબાઇલ નેટવર્ક ઓપરેટર્સને હેન્ડસેટ્સમાં ગૂગલ સર્ચનો ખાસ રીતે ઉપયોગ કરવા બદલ ચુકવણી કરી છે. યુરોપીયન યુનિયન કમિશન હવે એવું ઇચ્છે છે કે ગૂગલ 90 દિવસની અંદર આ પ્રકારની ગેરકાયદેસરની પ્રવૃત્તિ બંધ કરી દે. એટલે કે ગૂગલે મેન્યુફેક્ચરર્સને હેન્ડસેટ્સમાં ગૂગલ પ્લે સ્ટોર ઓફર કરવા માટે પરાણે ક્રોમ અને ગૂગલ સર્ચ પ્રી-ઇન્સ્ટોલ કરાવવાનું બંધ કરવું પડશે. ગૂગલે ફોન ઉત્પાદકોને એન્ડ્રોઇડના ફોર્ક્ડ વર્જન્સનો ઉપયોગ કરતા રોકવાનું પણ બંધ કરવું પડશે. કેમકે કમિશન કહે છે કે `ગૂગલે એવો કોઇ વિશ્વસનીય પૂરાવો પૂરો પાડ્યો નથી કે જેનાથી ફોર્ક્ડ એન્ડ્રોઇડ ટેકનિકલ રીતે નુકસાન કરે છે અથવા એપ્સને સપોર્ટ કરતું નથી.'